466 24. Økologiske Faktorers Betydning for Arternes Fordeling 



fordi de er Kulturskove. I Kap. 1 omtaltes, at i ældre Tid var 

 Skovene mere B landskov, og- i vore Dage er der en stor Mængde 

 Bønderskov, som endnu er saaledes. Naar navnlig Bornholm endnu 

 har saa megen blandet Skov, er der hertil utvivlsomt den væsentlige 

 Grund, at saa kraftige Skyggetræer, og derfor tyranniske Træer som 

 Bøg og .Rødgran ikke har kunnet indvandre ved egen Kraft. Natur- 

 lige »rene« Skove er vist altid Følger af en Kamp mellem Arter af 

 forskellig Styrke paa den givne Standplads. Naar de tropiske Skove 

 er saa blandede som anført, maa dette skyldes, at Arterne er ind- 

 byrdes lige stærke. En anden Sag er det, at der ogsaa i vore rene 

 Skove findes »Holme« af andre Arter, idet Standpladsen her er noget 

 afvigende, vel navnlig lavere og fugtigere. 



Af alle Faktorer, der afgør Kampens Udfald mellem Arterne, er 

 Forholdet til Lyset og til Jordbundens Vandholdighed vistnok 

 de vigtigste. Om Lys- og Skyggetræer er talt i Kap. 15. 



En Skovs hele Sammensætning og Økologi afhænger imidlertid 

 ogsaa af dens Alder. Vore Skove staar hver for sig paa meget for- 

 skellige Alderstrin, fordi de fleste er Kulturskove. 



Mennesket griber paa mangfoldige Maader formende og omformende 

 ind i Naturen med sine selviske Maal for Øje; han anlægger Lyst- 

 skove, Hegns- og Læplantninger o. s. v. \ og han fremkalder, hvad 

 der mere interesserer os her, en Udvikling i Skovens Natur, som det 

 har sin store botaniske Interesse at studere. Han anlægger ny Skov 

 ved Saaning af Frø (Bøg, Eg) eller ved Udplantning af Kimplanter, 

 som er opelskede i en Planteskole (f. Ex. Gran, Fyr). Han frem- 

 bringer saaledes udprægede Alderstrin af ren Skov af de almindelig 

 dyrkede Skovtræer; først en meget tæt Opvækst, hvorved han vil 

 opnaa, at Jorden dækkes, saa at den bliver mildt belyst og middel- 

 fugtig, og Ugræs undertrykkes. I den ganske unge Skov (»Tyk- 

 ningen«) kan der maaske være 500000 Individer af unge Træer paa 

 hver ha Land. Efterhaanden bliver Forskellen mellem Individerne 

 større og større ; medfødte Anlæg, saasom større Mængder af Oplags- 

 næring i Frøene, og tilfældige Begunstigelser enten i Jorden for Rod- 

 systemets eller over Jorden for de assimilerende Skuds Vedkommende 

 bliver Aarsag til, at nogle Individer bliver kraftigere end andre; de 

 undertrykker de svagere, og idet disse til sidst dør en naturlig Død 

 (det er jo en Slags Selektion, der her foregaar) eller fjernes af 

 Forstmanden, bliver Afstanden mellem Individerne større og større, 

 Tallet af Individer mindre og Forskellene i Højde og Kraft større 

 og større. Hos Hauch findes følgende Exempel paa »Spredning«: 



1 Se O pp ermann s Vejledning 1896. 



